Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 9182-ы ыҟоуп. Урҭ рахьтә ргәы бзиахеит 7027-ҩык, рыԥсҭазаара иалҵит 129-ҩык.
Аԥсны акоронавирус аламырҵәаразы иҟоу аԥкрақәа инарықәыршәаны аныҳәатә усмҩаԥгатәқәа мап рыцәкын, аха уи иамыхәаԥшкәа Гал ашықәс ҿыц ауха ақалақь аҿы еизеит ауаарацәа, аҭагылазаашьа ахҳәаа аиҭеит араион ахада ихаҭыԥуаҩ Беслан Емырхәба.
Аԥсуа жәлар рыԥсҭазаараҿы 1911 шықәса иҭоурыхтәу, хашҭра зқәым шықәсны иаанхеит, уи ашықәсан иауит "Асду". Асы шьҭан 38 мшы – ианвар 4 инаркны февраль 10-нӡа.
2020 шықәсазтәи Апарламент аҵыхәтәантәи аилатәараҿы ирыдыркылеит "Абџьар азы" азакәан. Жәлар реизара ашәарҭадареи атәылахьчареи рзы аилак ахантәаҩы Илиа Гәниа арадио Sputnik аефир аҿы еиҭеиҳәеит азакәан анагӡаразы иҟоу ауадаҩрақәа ртәы.
Ажьырныҳәа 1, 2021 шықәса инаркны иахьанӡа COVID-19 рылоу ирыламу аилкааразы атестқәа ҟарҵомызт, асанепидемстанциа ахыбра арзҩыдара ахьымҩаԥыргоз иахҟьаны, аха аҭҵааразы абиоматериал ргон.
Ажьырныҳәа 1 аахыс аҳаскьын ҩа абылра иаҿуп Гәдоуҭа араион Мҵара ақыҭан. Амца ахьаку абнараҿынӡа амцарцәаҩцәа зымнеит- уахь анеира ахьыуадаҩу иахҟьаны.
Ажьырныҳәа 3 рзы, ахәылбыҽха Аԥсны аҭагылазаашьа ҷыдақәа рминистррахь адырра ҟаҵан дшыӡыз атурист Риҵа аԥшырҭатә ҭыԥ иахьаԥну абнараҟны.
Германиа иҟоу Аԥсны ахаҭарнак Хьыбла Амҷыԥҳа арадио Sputnik аефир аҟны еихылшьаалеит ахаҭарнакра 2020 шықәсазтәи аусура, иара убас еиҭалҳәеит ари ашықәс азы иаҳа азҿлымҳара зыҭахо атәы.
Еицырдыруа аполитикцәа, аҵарауаа, аҟазара аусзуҩцәа ирацәаҩуп 2020 шықәсазы Аԥсны иацәыӡыз.
Аррамаҵзурауаа аҽазыҟаҵарақәа рҳәаа иҭагӡаны иаадырԥшит напышьашәалатәи ақәԥара шрылшо, ҳаамҭа иақәшәо аԥшыхәразы атехника ахархәашьа шырдыруа.